**ТАТАРСТАН РЕСПУБЛИКАСЫ ДӘҮЛӘТ СОВЕТЫ**

КАРАР

2001 елның 11 мае № 764

**Татарстан Республикасының аерым министрлыкларын һәм дәүләт комитетларын төзү, бетерү һәм үзгәртеп кору турында**

Татарстан Республикасы Президенты тәкъдимнәрен карап, Татарстан Республикасы башкарма хакимиятенең нәтиҗәле структурасын формалаштыру һәм Татарстан Республикасы Министрлар Кабинеты – Татарстан Республикасы Хөкүмәте структурасын Татарстан Республикасы Конституциясенең 89 һәм 111 статьялары нигезендә икътисадый үзгәртеп корулар таләпләренә туры китерү максатларында Татарстан Республикасы Дәүләт Советы КАРАР БИРӘ:

1. Бетерү:

Дәүләт милке белән идарә итү буенча Татарстан Республикасы Дәүләт комитеты.

2. Хасил итү:

Татарстан Республикасының Җир һәм мөлкәт мөнәсәбәтләре министрлыгы (ТР Җир һәм мөлкәт мөнәсәбәтләре министрлыгы).

3. Татарстан Республикасы Дәүләт Советының «Татарстан Республикасы Хөкүмәте – Татарстан Республикасы Министрлар Кабинеты структурасы турында "1996 елның 25 апрелендәге 527 номерлы карары аннан соң үзгәрешләр һәм өстәмәләр белән үз көчен югалткан дип санарга.

4. Татарстан Республикасы Президентына Татарстан Республикасы дәүләт хакимиятенең югары башкарма органы структурасы турында Татарстан Республикасы законы проектын Татарстан Республикасы Дәүләт Советы каравына кертергә тәкъдим итәргә.

Татарстан Республикасы

Дәүләт Советы Рәисе Ф.Х.Мөхәммәтшин